
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCȘANI

HOTĂRÂRE

privind aprobarea organizării în perioada 5-10 iulie 2016

a Zilelor Municipiului Focşani 

          Consiliul local al municipiului Focşani, judeţul Vrancea, întrunit în şedinţă extraordinară;

- analizând Proiectul de hotărâre iniţiat de Primarul Municipiului Focşani şi raportul comun al Direcţiei Economice şi al Serviciului Comunicare, înregistrat la nr. 40297/01.07.2016, prin care se propune aprobarea organizării în perioada 5-10 iulie 2016 a Zilelor Municipiului Focşani; 

- văzând avizul favorabil al Comisiei de buget și administrație publică;

- în conformitate cu prevederile art. 20, alin (1), lit. „j” din Legea nr.273/2006 privind finanţele publice locale, cu modificările şi completările ulterioare;

- în baza art. 36, alin. (1) şi (2) lit. „b”, alin.(4) lit. „e” şi în temeiul art. 45, alin. (2) lit. a, din Legea nr. 215/2001 privind administraţia publică locală, republicată, cu modificările şi completările ulterioare;

HOTĂRĂŞTE:

Art. 1
(1) Se aprobă alocarea, din bugetul local al Municipiului Focşani pe anul 2016, a sumei de 134.000,00 lei pentru organizarea, în perioada 5-10 iulie 2016, a Zilelor Municipiului Focşani, conform anexei care face parte integrantă din prezenta hotărâre.

(2) Suma prevazută la alin. (1) va fi alocată astfel:

- 74.000 lei din bugetul propriu al Primăriei Municipiului Focşani, de la capitolul bugetar „Cultură, recreere şi religie” (67.02), subcapitolul bugetar „Alte servicii în domeniul culturii, recreerii şi religiei”(67.02.50), articolul bugetar „Alte cheltuieli cu bunuri şi servicii” (20.30.30);

- 60.000 lei din bugetul propriu al Ansamblului Folcloric Tara Vrancei de la capitolul bugetar „Cultură, recreere şi religie” (67.10), subcapitolul bugetar „Instituţii publice de spectacole şi concerte” (67.10.03.04), articolul bugetar „Alte cheltuieli cu bunuri şi servicii” (20.30.30).

Art. 2
Prezenta hotărâre va fi comunicată de către Serviciul Administraţie publică locală compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Direcţia Economică, Direcţia Resurse umane şi coordonare unităţi subordonate Serviciul comunicare şi Ansamblul Folcloric Tara Vrancei.

. 
  PREŞEDINTE DE ŞEDINŢĂ,

      Bogdan Emilian Matişan                                    Contrasemnează,

                                                                    SECRETARUL MUNICIPIULUI 


                                                                                      FOCSANI   
                                                                          Eduard Marian Corhană 

Municipiul Focşani, 4 iulie 2016
Nr. 207

                  Anexă la Hotărârea nr. 207
     
din 4 iulie 2016 


Deviz estimativ 

privind organizarea în perioada 5-10 iulie 2016

a Zilelor Municipiului Focşani
	Acţiunea
	Valoare (lei)

	Primăria Municipiului Focşani
	74.000,00

	Premierea sportivilor participanţi la Turneul de tenis de câmp – “VRANCEA TROPHY – Trofeul Consiliului Judeţean Vrancea şi al MUNICIPIUL FOCȘANI” – Ediţia a XI-a, competiţie care a avut loc în perioada 25.06-02.07.2016
	34.000,00

	Invitaţi - delegaţii oficiale - cheltuieli organizatorice: transport intern, cazare, masa, protocol, masă oficială 
	10.000,00

	Promovarea manifestărilor - materiale promovare cu caracter general (afişe, bannere, invitaţii, publicitate, plachete, broşuri etc.), pavoazare și ambientare zonă
	30.000,00

	Ansamblul Folcloric “Tara Vrancei”
	60.000,00

	Festival internaţional de folclor “Plaiurile Mioriţei” - Ediţia a IV-a

· cheltuieli organizatorice: cazare, masa, transport, colaboratori 

· cheltuieli de promovare (afişe, invitaţii, plachete, trofee etc.) – 

- participanţi estimaţi: 100 pers.
	60.000,00

	Total
	134.000,00


  PREŞEDINTE DE ŞEDINŢĂ,

       Bogdan Emilian Matişan                     
    Contrasemnează,

                                                                      SECRETARUL MUNICIPIULUI 

                                                                                        FOCSANI

                                                                             Eduard Marian Corhană 

